Beinn Tangabhal
'S e beinn anns na h-Eileanan Siar, Alba a th' ann am Beinn Tangabhal (Beurla: Ben Tangaval).

Suidheachadh 
Tha e suidhichte ann an deas an eilean Bharraigh mu 2,5km (1,5 mìle) iar air Bàgh a' Chaisteil. San ear tha an rathad A888 a' dol seachad air a' bheinn, ach chan eil slighe ann a leanas gu mullach na beinne. Deas air Beinn Tangabhal tha rathad beag ann a tha a' ceangail Bàgh a' Chaisteil le Bhatarsaigh.

Tha Beinn Tangabhal 332m (1089 troigh) de dh'àirde A rèir an "Database of British and Irish hills" rinneadh an t-ath-sgrùdadh mu dheireadh a thaobh àirde na beinne san 10 an t-Samhain 2012. Air mullach na beinne chithear leac thriantanachd a bhios a' sealltainn a' phuing as àirde. Tha an àirde rinneach de 308m a' sgaradh Beinn Tangabhal bho na beanntan eile. 'S e Marilyn is HuMP a th' ann. Gu ìre mhòir chaidh a' bheinn a chruthachadh à gneiss.

Freumh an ainm 
Tha an t-ainm Tangabhal a' gabhail a-steach an gnàth-eileamaid Lochlannais "fjall"  airson "beinn" aig deireadh an ainm. Nochdaidh fjall mar "bhal"  neo "val" anns na h-ainmean Gàidhlig.
A rèir Borgström thàinig ainm na beinne bhon ainm Lochlannach "Tangafiall" (Beurla: Headland Hill) far a bheil "tangi" a' ciallachadh rubha, ainm freagarrach airson suidheachadh na beinne. Tha e inntinneach gu bheil am facal  "Beinn" aig toiseach an ainm "Beinn Tangabhal" agus am facal "bhal" a' nochdadh a-rithist mar phàirt den eileamaid shònrachaidh.  Tha sin a' sealltainn mar a dh'atharraich ainm na beinne tro na linntean le muinntir Bharraigh nach robh a' tuigsinn Lochlannais tuilleadh.

Iomraidhean

Dealbhan

Faic cuideachd 
 Liosta nam beann ann am Barraigh

Ceanglaichean a-mach 
Dealbhan aig geograph.org
Gazetteer for Scotland

Beanntan na h-Alba
Beanntan ann am Barraigh
Marilyn
HuMP